《冲虚观》
清代·陈恭尹

浮生无百年，脆质今二毛。言寻仙人居，焉惮登陟劳。

褰衣遵涧仙，辍棹逾平皋。轻风澹馀云，仰见岩岫高。

真宫敞峻宇，飞陛临层霄。群峰列垣墉，众壑潨溪桥。

石池曜红蕖，乳窦凝金膏。猿鸟分夜鸣，林泉声相遭。

缅怀著书人，丹砂乐南交。幽洞俯日月，天路流云璈。

虑释神必凝，理得形自超。安知后来者，澹荡非吾曹。

作者简介：陈恭尹（1631 ～1700），字元孝，初号半峰，晚号独漉子，又号罗浮布衣，汉族，广东顺德县（今佛山顺德区）龙山乡人。著名抗清志士陈邦彦之子。清初诗人，与屈大均、梁佩兰同称岭南三大家。又工书法，时称清初广东第一隶书高手。有《独漉堂全集》，诗文各15卷，词1卷。